ԵՐԵՎԱՆ, 16 ՀՈԿՏԵՄԲԵՐԻ, ԱՐՄԵՆՊՐԵՍ: Հենրիկ Մալյանի անվան կինոդերասանի թատրոնում հոկտեմբերի 17-ին կանցկացվի հոբելյանական երեկո` նվիրված թատրոնի հիմնադրման 35-ամյակին: Ինչպես «Արմենպրես»-ին տեղեկացրին ՀՀ մշակույթի նախարարության հասարակայնության հետ կապերի բաժնից, երեկոյի ընթացքում կներկայացվի թատրոնի և նրա հիմնադիր Հենրիկ Մալյանի ստեղծագործական կենսագրության մասին արխիվային նյութերի ցուցադրություն: Կընթերցվեն Հենրիկ Մալյանի «Երկխոսություն երրորդի համար» գրքից հատվածներ, ինչպես նաև կներկայացվեն թատրոնի հին խաղացանկի ներկայացումներից հումորային հատվածներ: